152 



europaea Kohl és obsoleta Bossi, Trachysphex Panzeri v. d L., py- 

 gidialis Kohl, nitidus Spin., rnfipes Aich., lativalvis Thoms. és ac- 

 robates Kohl, Dinetus pictus Fabr., Palarits flavipes Fabr., Astatus 

 boops Schrank, minor Kohl, rufipes Mocs., Costae Pice. et Costa, 

 stigma Panz. és tricolor v. d. L. Kizárólag hazánkban tenyészik a 

 Trachysphex Mocsáryi Kohl ; mig a Spanyolországban, Algirban és 

 Cyprus szigetén élő Notogonia nigrita Lep. fajról kétséges, hogy váj- 

 jon csakugyan előfordul-e mi nálunk is. 



LEVÉLSZEKRÉNY. 



Kérdések. 

 (3.) Az ide mellékelt vékony fűzfaágon az oldalhajtások és le- 

 veleik oly módon vannak eltorzulva, mintha apró zöld rózsácskák 

 ülnének rajta. Mitől támadnak az efféle eltorzulások ? 



Vajda Sándor. 



(4.) A farkasdi phylloxera-kisérleti telepet szeretném megláto- 

 gatni. Méltóztassék közölni, hogy melyik időpont volna erre a legal- 

 kalmasabb ? és hogy miféle közlekedés van oda ? Mayer Károly. 



(5.) Melyik szipoly-fajhoz tartoznak az itt küldött példányok ? 



Bende Imre. 

 Feleletek. 



(3.) A zöld rosette-alakú eltorzulásokat a füzfaágon Cecidoniyia 

 rosaria H. Löw nevű gubacslégy idézte elő. H. G. 



(4.) A farkasdi phylloxera-kisérleti telepet kora tavasztól késő 

 őszig bármikor meg lehet látogatni, mert a különféle kisérletek és 

 munkálatok ott egész éven keresztül folyamatban vannak. De a leg- 

 tanulságosabb időszak — kivált szőlősgazdákra nézve — a szeptember 

 hónap, a mikor a szénkéneggel kezelt hazai szőlők állapotával, vala- 

 mint a különféle amerikai szőlőfajokkal és az azokra oltott európai 

 szőlőfajtákkal már érett vagy érőiéiben levő termésük alapján lehet 

 megismerkedni. Az odautazás legczélszerűbben Budapestről történik és 

 pedig a magy. kir. államvasutak személypályaudvarából reggeli 8 óra 

 5 perczkor induló személyvonattal, a melylyel az ember egy óra alatt 

 Mende vasúti állomásra ér, a honnan a farkasdi telep kocsin egy 

 félórányira fekszik. A visszautazás az este 8 óra 16 perczkor Buda- 

 pestre érkező személyvonattal történik. Minthogy azonban Mendén 

 fogat nem áll mindig a látogatók rendelkezésére, czélszerű a látogatást 

 pár nappal előbb az orsz. phylloxera-kisérleti állomásnál (Budapest, 

 fóldmivelósi minisztérium) bejelenteni ; ez esetben a kísérleti állomás 

 a fogatról jó előre gondoskodik és személyzete közöl is mindig kikíséri 

 valaki a látogatót a telepre. H. G. 



(5.) A beküldött szipolyok az Anisoplia tempestiva Er. fajhoz 

 tartoznak, mely ez idén a Tiszavidéken nagy károkat tett. B. L. 



